คือเรามีอะไรกับแฟนวันที่24/6/63ตอนเช้าไม่ได้ป้องกัน หลั่งนอก แล้วช่วงเที่ยงประจำเดือนมาถึงวันที่27/6/63 เราเลยไม่ได้กินยาคุมฉุกเฉินค่ะ แล้วเราก็มีอะไรกับแฟนอีกทีวันที่22/7/63ไม่ได้ป้องกัน หลั่งนอก ซึ่งผ่านมา2วันแล้ว เราสงสัยว่าเราควรกินยาคุมฉุกเฉินมั้ยคะ เพราะเดือนนี้ประจำเดือนเรายังไม่มา แล้วปกติประจำเดือนเรามาไม่ค่อยตรงอยู่แล้ว เราไม่แน่ใจว่าจะมาช่วงสิ้นเดือนหรือต้นเดือนหน้ามั้ย ถ้ามาสิ้นเดือนหรือต้นเดือนหน้าแล้วเราไม่ได้กินยาคุมฉุกเฉินเราจะท้องมั้ยคะ เราควรกินเผื่อไว้ก่อนดีมั้ยคะ
สวัสดีค่ะ การมีเพศสัมพันธ์โดยการหลั่งนอกนั้นยังมีโอกาสทำให้ตั้งครรภ์ได้สูงถึง 20% ดังนั้นจึงมีโอกาสตั้งครรภ์ได้ค่ะโดยการใช้ยาคุมฉุกเฉินนั้นควรใช้ภายใน 72 ชั่วโมงหลังมีเพศสัมพันธ์เท่านั้น หากเกินกว่านี้อาจไม่มีข้อบ่งชี้ในการใช้ เพราะยาจะไม่มีประสิทธิภาพและอาจทำให้เกิดผลข้างเคียงต่างๆเช่นเลือดออกผิดปกติทางช่องคลอดหรือประจำเดือนมาคลาดเคลื่อนได้อีกดังนั้นถ้ายังอยู่ภายใน 72 ชั่วโมงให้รีบกินให้ครบและตรงเวลาตามข้างฉลากกำหนด และสังเกตรอบเดือนอีกครั้ง หากเกิน 35 วันจากครั้งก่อนให้ซื้อชุดตรวจครรภ์ทางปัสสาวะมาตรวจเองก่อนได้เบื้องต้น และเพศสัมพันธ์ครั้งต่อไปควรใส่ถุงยางอนามัยหรือใช้ยาคุมแบบแผงรายเดือน ฉีดยาคุม ฝังยาคุม เพื่อป้องกันไว้ก่อน